24.04.2018
Мшаҧымза 24 рзы Аҧсны Аҳәынҭқарра Ахада Рауль Ҳаџьымба инапы аҵаиҩит Аҧсны Аҳәынҭқарра Аҧыза-министр изы Аусҧҟа.
Аусҧҟа аҟны, ҷыдала, иҳәоуп:
«1. Ихы дақәиҭтәызааит Барцыц Беслан Константин-иҧа Аҧсны Аҳәынҭқарра Аҧыза-министр имаҵураҟнытә даҽа усурҭак ахь ииасра инамаданы.
2. Аҧсны Аҳәынҭқарра Аҧыза-министрс даҭазааит Гагәлиа Геннади Леонид-иҧа.
3. Аҧсны Аҳәынҭқарра Аминистрцәа реилазаара анапы ианҵазааит Аҧсны Аҳәынҭқарра Аминистрцәа реилазаара ҿыц аҧҵахаанӡа анапынҵақәа рынагӡара.
4. Аҧсны Аҳәынҭқарра Аҧыза-министр азакәан инақәыршәаны ишышьақәыргылоу ала Аҧсны Аҳәынҭқарра Аминистрцәа реилазаара ашьақәгылашьеи хаҭ-хаҭалатәи аилазаареи рзы ажәалагала ҟаиҵааит».